Diari Oficial de la Generalitat Valenciana


Sumari del DOGV 823, del 12-05-1988 (1988/811100)

DECRET 53/1988, de 25 d'abril, del Consell de la Generalitat Valenciana, pel qual es concedeix una subvenció a les empreses operadores de maquines recreatives afectades per les inundacions.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/04/25/53/dof/vci/html**

### Dades del document

Número de DOGV
:   823

Data del DOGV
:   12-05-1988

Secció del DOGV
:   DISPOSICIONS GENERALS

Número del document
:   1988/811100


Data del document
:   25-04-1988

Organisme emissor
:   Conselleria d'Economia i Hisenda

Tipus de document
:   Decret

Decret 53/1988, de 25 d'abril, del Consell de la Generalitat Valenciana, pel qual es concedeix una subvenció a les empreses operadores de màquines recreatives afectades per les inundacions.  
A fi de completar les ajudes arbitrades per les Administracions Central i Autonòmica per a pal·liar els greus danys produïts en els diversos sectors de l?economia valenciana a causa de les inundacions que s'esdevingueren en l?àmbit territorial de la Comunitat Valenciana el mes de novembre de l'any passat, s'ha jutjat necessari de desplegar les mesures adoptades fins ara a l?esfera de determinats tributs propis de la Generalitat Valenciana.  
La concreció de tal decisió podia dur-se a terme mitjançant l'aprovació d'una Llei formal, amb els requisits i tràmits que això implica, o mitjançant la concessió d'una subvenció que pogués atallar els perjudicis econòmics causats als sectors afectats, via aquesta última que s'ha considerat com la més idònia per la seua eficàcia i rapidesa. Per tot això, a proposta del Conseller d'Economia i Hisenda, i amb la deliberació prèvia del Consell de la Generalitat Valenciana en la reunió del dia 25 d'abril de 1988,  
DECRETE:  
Article primer  
Es concedida una subvenció, amb càrrec a les dotacions que en l?Area d'Economia i Hisenda s'estableixen al crèdit extraordinari aprovat per la Llei de la Generalitat Valenciana 9/1987, de 30 de desembre, a les empreses operadores de màquines recreatives, per un import de 6.250 pessetes per cada una de les màquines classe B o recreatives amb premi, quan aquestes hauran estat inutilitzades a conseqüència de les inundacions que s'esdevingueren a l?entrada del mes de novembre de l'any passat al territori de la Comunitat Valenciana.  
Article segon  
Per a obtenir la subvenció indicada caldrà acreditar, per qualssevol dels mitjans admesos en dret, la inutilització, almenys temporal, de les susdites màquines.  
Article tercer  
Hom crea el Programa 633.30 «Catàstrofes 1987», Area de Jocs d'atzar, en la Conselleria d'Economia i Hisenda, adscrit a la Direcció General 03 «Tributs».  
Article quart  
Es autoritzada l?obertura de la línia 925.086.88 «Subvencions Despeses d'Explotació Empreses Operadores Inundacions» en el Pressupost de Despeses del Programa 633.30 »Catàstrofes 1987», Area Jocs d'atzar, amb una dotació inicial de 60.139.894 de pessetes.  
Article cinqué  
Es autoritzada la minoració per import de 69.889.533 de pessetes de la dotació prevista en l?Area d'Economia i Hisenda, per al finançament de les obres d?emergència a emprendre i d'aquelles obres que poguessen derivar dels treballs de reparació en marxa, import el qual fou aprovat per la Llei de la Generalitat Valenciana 9/1987, de 30 de desembre, d'acord amb el detall següent:  
Aplicació Import  
97.64.780.75.297 «Altres inversions no  
especificades» 51.390.954  
DISPOSICIO FINAL  
La Conselleria d'Economia i Hisenda és autoritzada a dictar les disposicions necessàries en desplegament d'aquest Decret.  
València, 25 d'abril de 1988.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI